CELEX: 52006PC0198
Language: da
Date: 2006-05-08
Title: Forslag til Rådets beslutning om ændring af beslutning 2005/231/EF om bemyndigelse af Sverige til at anvende en nedsat afgiftssats på elektricitet, som forbruges af visse husholdninger og virksomheder i servicesektoren, i overensstemmelse med artikel 19 i direktiv 2003/96/EF

Vigtig juridisk meddelelse

|

52006PC0198

Forslag til Rådets beslutning om ændring af beslutning 2005/231/EF om bemyndigelse af Sverige til at anvende en nedsat afgiftssats på elektricitet, som forbruges af visse husholdninger og virksomheder i servicesektoren, i overensstemmelse med artikel 19 i direktiv 2003/96/EF  /* KOM/2006/0198 endelig udg. */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 8.5.2006KOM(2006) 198 endeligForslag tilRÅDETS BESLUTNINGom ændring af beslutning 2005/231/EF om bemyndigelse af Sverige til at anvende en nedsat afgiftssats på elektricitet, som forbruges af visse husholdninger og virksomheder i servicesektoren, i overensstemmelse med artikel 19 i direktiv 2003/96/EF(forelagt af Kommissionen)BEGRUNDELSEBAGGRUND FOR FORSLAGET |110 | Begrundelse og formål Den svenske energiafgift, der opkræves på elektricitet i overensstemmelse med Rådets direktiv 2003/96/EF[1], skal betales fuldt ud af husholdninger og generelt af virksomheder i servicesektoren. I henhold til artikel 19, stk. 1, i Rådets direktiv 2003/96/EF kan Rådet med enstemmighed på forslag af Kommissionen give en medlemsstat tilladelse til at indføre yderligere fritagelser eller lempelser for punktafgifter, hvis særlige politiske hensyn taler herfor. |120 | Generel baggrund Den 7. marts 2005 fik Sverige ved Rådets beslutning 2005/231/EF[2] bemyndigelse til at indføre en nedsat afgiftssats på elektricitet, som forbruges af husholdninger og virksomheder i servicesektoren i det nordlige Sverige, i overensstemmelse med artikel 19 i Rådets direktiv 2003/96/EF. Kommissionen gav tilladelse til statsstøtte til virksomheder i servicesektoren i det nordlige Sverige i form af en nedsat afgiftssats på elektricitet indtil udgangen af 2005[3]. Rådets bemyndigelse udløb derfor på samme dato. Ved brev af 9. december 2005 anmodede de svenske myndigheder Kommissionen om at få forlænget bemyndigelsen til den 31. december 2011. På næsten samme tidspunkt, nemlig ved brev af 15. november 2005, underrettede de svenske myndigheder i overensstemmelse med traktatens artikel 88, stk. 3, Kommissionen om, at den regionalt differentierede energiafgift ville blive forlænget for servicesektoren[4]. Sverige begrunder sin anmodning om tilladelse i henhold til artikel 19 i Rådets direktiv 2003/96/EF med specifikke regionalpolitiske mål. Afgiftsdifferentieringen skyldes klimaforhold og har til formål at ligestille husholdninger og virksomheder i servicesektoren i det nordlige Sverige med lignende forbrugere i de sydlige dele af landet ved at nedsætte forbrugernes eludgifter i den nordlige del (hvor elforbruget til opvarmning af et gennemsnitshus er ca. 25 % højere end i den sydlige del). Den geografiske differentiering sker på basis af objektive oplysninger om gennemsnitstemperaturer i de perioder af året, hvor huse normalt opvarmes. For 2006 er den almindelige energiafgift på elektricitet i Sverige 0,261 SEK (ca. 0,028 EUR[5]) pr. kWh. I perioden fra den 1. januar 2006 til den 31. december 2011 agter Sverige at pålægge husholdninger og virksomheder i servicesektoren i det nordlige Sverige en lavere elafgiftssats, som i øjeblikket er på 0,201 SEK (ca. 0,022 EUR) pr. kWh, dvs. 77 % af den elafgift, der opkræves i resten af landet. Sverige mener, at afgiftsincitamentet til at øge energieffektiviteten bevares. Den årlige budgetudgift til afgiftsnedsættelsen forventes at blive på 146 mio. SEK (16 mio. EUR). Foranstaltningen har form af en nedsat energiafgiftssats. Virkningen af den nedsatte afgiftssats gives direkte ved opkrævningen af afgiften. Afgiftspligten indtræder ved eldistributørens levering til forbrugeren. Foranstaltningen ophører den 31. december 2011. |130 | Gældende bestemmelser på det område, som forslaget vedrører Rådets direktiv 2003/96/EF af 27. oktober 2003 om omstrukturering af EF-bestemmelserne for beskatning af energiprodukter og elektricitet. Rådets beslutning af 7. marts 2005 om bemyndigelse af Sverige til at anvende en nedsat afgiftssats på elektricitet, som forbruges af husholdninger og virksomheder i servicesektoren i visse områder i det nordlige Sverige, i overensstemmelse med artikel 19 i direktiv 2003/96/EF |140 | Overensstemmelse med andre EU-politikker og -mål I henhold til artikel 19, stk. 1, i Rådets direktiv 2003/96/EF kan Rådet med enstemmighed på forslag af Kommissionen give en medlemsstat tilladelse til at indføre yderligere fritagelser eller lempelser for punktafgifter, hvis særlige politiske hensyn taler herfor. Alle anmodninger behandles af Kommissionen, som tager hensyn til det indre markeds funktion, behovet for at sikre loyal konkurrence og Fællesskabets sundheds-, miljø-, energi- og transportpolitik. Som følge af differentieringen ligestilles husholdninger og virksomheder i servicesektoren i det nordlige Sverige med lignende forbrugere i de sydlige dele af landet ved en nedsættelse af eludgifterne for forbrugerne i Nordsverige. Foranstaltningen har således et regional- og samhørighedspolitisk sigte. Det nedsatte afgiftsniveau for elforbruget i det nordlige Sverige (22 EUR pr. MWh) er fortsat meget højere end Fællesskabets minimumssats i direktiv 2003/96/EF (1 EUR pr. MWh for ikke-erhvervsmæssigt forbrug). Afgiftsnedsættelsen er endvidere proportional i forhold til de ekstra varmeudgifter for husholdninger og virksomheder i servicesektoren i Nordsverige (jf. artikel 1, stk. 2, i beslutning 2005/231/EF). Kommissionen skønner derfor, at det med dette afgiftsniveau sikres, at afgiftsincitamentet til at øge energieffektiviteten bevares. Ifølge artikel 19, stk. 2, i direktiv 2003/96/EF skal foranstaltningerne være tidsbegrænsede, og de tillades for en periode på højst seks år med mulighed for forlængelse. På nuværende tidspunkt forekommer det hensigtsmæssigt at forlænge tilladelsen med yderligere seks år og at forlænge anvendelsen af beslutning 2005/231/EF tilsvarende. Det bør sikres, at den bemyndigelse, der blev givet ved beslutning 2005/231/EF af samme årsager, men for en kortere periode, fortsat gælder, således at der ikke opstår et hul mellem denne beslutnings udløb og vedtagelsen af nærværende udkast til beslutning. Denne vurdering foregriber ikke resultatet af statsstøttesag N 593/2005. |HØRING AF INTERESSEREDE PARTER OG KONSEKVENSANALYSE |Høring af interesserede parter |219 | Forslaget drejer sig om forlængelse af en eksisterende undtagelse, som kun vedrører Sverige. |Ekspertbistand |229 | Der var ikke behov for ekstern ekspertbistand. |230 | Konsekvensanalyse Ikke relevant. |FORSLAGETS RETLIGE ELEMENTER |305 | Resumé af forslaget På baggrund af ovenstående og uden at foregribe resultatet af statsstøttesag N 593/2005 foreslår Kommissionen at forlænge gyldigheden af Rådets beslutning 2005/231/EF til den 31. december 2011, hvorved Sverige bemyndiges til at anvende en nedsat afgiftssats på elektricitet, som forbruges af husholdninger og virksomheder i servicesektoren i det nordlige Sverige. |310 | Retsgrundlag Artikel 19 i Rådets direktiv 2003/96/EF. |320 | Subsidiaritetsprincippet Subsidiaritetsprincippet finder anvendelse, for så vidt som forslaget ikke falder ind under Fællesskabets enekompetence. |Målene med forslaget kan ikke i tilstrækkelig grad opfyldes af medlemsstaterne af følgende grunde: |321 | Ved Rådets direktiv 2003/96/EF fastsatte EU harmoniserede bestemmelser for beskatningen af energiprodukter og elektricitet. Disse bestemmelser kan kun ændres ved en fællesskabsretsakt og ikke ved en afgørelse truffet af en medlemsstat. |Forslaget er derfor i overensstemmelse med subsidiaritetsprincippet. |Proportionalitetsprincippet Forslaget er i overensstemmelse med proportionalitetsprincippet af følgende grunde: |331 | Forslaget er i overensstemmelse med proportionalitetsprincippet, fordi det tager sigte på at ændre en rådsbeslutning. |332 | Foranstaltningen indebærer ingen finansiel og administrativ byrde for Fællesskabet. |Reguleringsmiddel/-form |341 | Foreslåede retsakter: andre. |342 | Andre reguleringsmidler ville ikke være hensigtsmæssige af følgende grunde: Forslaget er i overensstemmelse med proportionalitetsprincippet, fordi det tager sigte på at ændre en rådsbeslutning. |BUDGETMÆSSIG VIRKNING |409 | Forslaget har ingen følger for Fællesskabets budget. |1.  Forslag tilRÅDETS BESLUTNINGom ændring af beslutning 2005/231/EF om bemyndigelse af Sverige til at anvende en nedsat afgiftssats på elektricitet, som forbruges af visse husholdninger og virksomheder i servicesektoren, i overensstemmelse med artikel 19 i direktiv 2003/96/EF(Kun den svenske udgave er autentisk)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til Rådets direktiv 2003/96/EF af 27. oktober 2003 om omstrukturering af EF-bestemmelserne for beskatning af energiprodukter og elektricitet[6], særlig artikel 19, stk. 1,under henvisning til forslag fra Kommissionen, ogud fra følgende betragtninger:2.  Ved Rådets beslutning 2005/231/EF[7] fik Sverige bemyndigelse til at anvende en nedsat afgiftssats på elektricitet, som forbruges af visse husholdninger og virksomheder i servicesektoren, i overensstemmelse med artikel 19 i direktiv 2003/96/EF. Bemyndigelsen gjaldt indtil den 31. december 2005. Ved brev af 9. december 2005 anmodede de svenske myndigheder Kommissionen om at få forlænget bemyndigelsen indtil udgangen af 2011.3.  I de nordlige dele af landet er elforbruget til opvarmning højere (i øjeblikket 25 %) end i andre dele af landet. Der har derfor været anvendt en nedsat energiafgiftssats på elektricitet i de nordlige dele af landet siden juli 1981. I forhold til den normale sats er nedsættelsen dog faldet procentvis siden da.4.  Ved at nedbringe eludgifterne for husholdninger og virksomheder i servicesektoren i det nordlige Sverige ligestilles disse forbrugere med lignende forbrugere i de sydlige dele af landet. Foranstaltningen har således et regional- og samhørighedspolitisk sigte.5.  Det nedsatte afgiftsniveau for elforbruget i det nordlige Sverige, som udgør 22 EUR pr. MWh, er fortsat meget højere end Fællesskabets minimumssats i direktiv 2003/96/EF. Afgiftsnedsættelsen bør endvidere fortsat være proportional i forhold til de ekstra varmeudgifter for husholdninger og virksomheder i servicesektoren i Nordsverige. Beskatningsniveauet bør sikre, at afgiftsincitamentet til at øge energieffektiviteten bevares.6.  Ordningen er blevet undersøgt af Kommissionen og anses ikke for at fordreje konkurrencen eller hindre det indre markeds funktion, og den anses heller ikke for at være uforenelig med Fællesskabets miljø-, energi- og transportpolitik.7.  Uden at foregribe resultatet af statsstøttesag N 593/2005 – Sverige - om "forlængelse af den regionalt differentierede energiafgift på elektricitet til fordel for servicesektoren" er det hensigtsmæssigt at forlænge Sveriges bemyndigelse til at anvende en reduceret afgiftssats på elektricitet til forbrug i det nordlige Sverige indtil den 31. december 2011 i overensstemmelse med artikel 19, stk. 2, i direktiv 2003/96/EF.8.  Beslutning 2005/231/EF bør derfor ændres i overensstemmelse hermed.9.  Det bør sikres, at den bemyndigelse, der blev givet ved beslutning 2005/231/EF af samme årsager, men for en kortere periode, fortsat gælder, således at der ikke opstår et hul mellem denne beslutnings udløb og vedtagelsen af nærværende udkast til beslutning -VEDTAGET FØLGENDE BESLUTNING:Artikel 1I artikel 2 i beslutning 2005/231/EF ændres "den 31. december 2005" til "den 31. december 2011".Artikel 2Denne beslutning anvendes fra den 1. januar 2006.Artikel 3Denne beslutning er rettet til Kongeriget Sverige.Udfærdiget i Bruxelles, denPå Rådets vegneFormand [1] EUT L 283 af 31.10.2003, s. 51. Senest ændret ved direktiv 2004/75/EF, EUT L 157 af 30.4.2004, s. 100.[2] EUT L 72 af 18.3.2005, s. 27.[3] Statsstøttesag "C42/03 (ex-NN 3/B/2001) - Sverige", EUT C 189 af 9.8.2003, s. 6.[4] Statsstøttesag N 593/2005 – Sverige - om "forlængelse af den regionalt differentierede energiafgift på elektricitet til fordel for servicesektoren".[5] I overensstemmelse med artikel 13 i Rådets direktiv 2003/96/EF er omregningen til EUR for 2006 baseret på den kurs, der gjaldt den første hverdag i oktober 2005, og som er offentliggjort i Den Europæiske Unions Tidende (1 EUR = 9,3086 SEK).[6] EUT L 283 af 31.10.2003, s. 51. Senest ændret ved direktiv 2004/75/EF (EUT L 157 af 30.4.2004, s. 100).[7] EUT L 72 af 18.3.2005, s. 27.